kurumikz/Cleaned-Kazakh-Wikipedia huggingface dataset:
Луйтла-Дуймун

Луйтла-Дуймун, (фар.: Lítla Dímun) — Шотландия мен Исландия арасында орналасқан он сегіз шақты Фарер аралдарының ішіндегі ең кішкентайы болып саналады. Данияның тәуелді аймағы. Аралдың аумағы - 0,8 шаршы шақырым болса, Раван аталатын ең биік нүктесі 414 метрді құрайды. Арал адамның өмір сүруіне арналмаған. Төбесінен бұлтпен қоршалған. Адамдар Луйтла-Дуймунда ешқашан тұрақтаған емес. Ол жердің негізгі тұрғындары - арқарлар мен таутекелер. Арал өсімдікке өте кедей. Мұнда шамамен сегіз түрлі өсімдік қана бар. Қызықты деректер *1850 жылға дейін мемлекет меншігінде болып келген арал 5000 дат талеріне сатылып кетеді. *2006 жылдың жазында Исландиядан 11 жұп, Норвегиядан 8 жұп, Гренландиядан 3 жұп, Фарер аралдарынан 6 жұп жиналып, "Үнсіз аралдар" жобасы бойынша, үш күн бойы Луйтла-Дуймунды мекен етеді. Олардың қолында ұялы телефон да, фотоаппарат, сағат, теледидар да болмады. Бірақ, әрбірінің қолына дәптер мен қағаз ұстатылған. Тапсырма бойынша, ғашықтар аралдан алған әсерлерін түсіріп отыру керек. Осы жазбалардың негізінде театр қойылымын жазу жоспарланып отыр.
Уэльс

Уэльс ( , ) — Ұлыбритания құрамындағы ел, оның әкімшілік бірлігі. Шығысында Англиямен, солтүстік және батысында Ирланд теңізімен, оңтүстік пен батысында Кельт теңізімен және оңтүстігінде Бристол шығанағымен шектеседі. 2021 жылғы санақ бойынша Уэльстің халық саны 3,107,500-ны құрды және жер аумағы 20,779 км²-ге тең. Тарихы бірінші министрі; Мамыр 2021]] Уэльс қазіргі шекаралары бойынша ешқашан егеменді ел болып көрген жоқ. Дереккөздер
Плутеус

Плутеус (лат. pluteus — қалқан, сөре) — кейбір тікен терілілердің (теңіз кірпілері мен офиуралар) личинкасы. Плутеустің бүйір өсінділері «қолы» болады. Эхиноплутеустер деп ата- латын теңіз кірпілері Плутеусінің 5 не 6 жұп, ал офиоплутеус атты офиуралар Плутеусінде 4 жұп «қол» болады. Плутеус осы өсінділері көмегімен су ішінде жүзіп жүреді. Плутеустің ересек жануарға айналу процесіне личинка денесінің тек алдыңғы бөлігі қатысады, қалған бөлігі, сондай-ақ «қолдары» атрофияға ұшырайды. Дереккөздер
Плутонизм

Плутонизм (грек.Plutanism — Плутон, жер асты дүниесінің құдайы) —Жердің геологиялық тарихында оның ішкі күштері елеулі орын алатындығы жөнінде 17 ғасырдың ақыры мен 19 ғасырдың басында тараған ілім. Плутонизмге ертедегі грек философтарының жер асты желдері мен оттары жөніндегі көзқарастары негіз болды. Плутонизм көзқарастары жер сілкінуді Жердің терең қойнауыдада күшті қысым мен температураға ие болған сумен ауаның жер бетіне шығуға таянғандағы тәу жыныстарын тербетуі деп санады. Жер бетіне шыққан ауа мен судың орнын жоғарыдағы тау жыныстары толады деп тұжырымдады. Дереккөздер
Плутос

Плутос (-байлық,)– ежелгі грек мифологиясындағы байлық тәңірі, Деметра мен Иосиннің баласы.Қолында молшылық кернеуі бар бала болып бейнеленген.Зевс оны шынайы және жалған адамдарды ажырата алмайтындай еткен Дереккөздер
Степан Плюшкин

Степан Плюшкин — орыстың ұлы жазушысы Н. В. Гогольдің «Өлі жандар» атты роман-поэмасында (1—2-т., 1842—52) суреттелетін ұнамсыз кейіпкер. Гоголь аталмыш шығармасында Чичиков, Манилов, Собакевич, Ноздревпен бірге суреттелетін Плюшкин бейнесі арқылы патшалық Россияда феод. басыбайлылық құрылыстың іріп-шіруін аяусыз шенеп көрсетті. Плюшкин — қазақ ауыз әдебиетінде кездесетін Қарынбай сияқты дүниеқоңыз адам. Дереккөздер
Пневматикалық аспап

Пневматикалық аспап — пневматикалық қозғалтқыш орнатылған қол машина. Ол құрылыста, металл өңдеуде, машина жасау, тау-кен өнеркәсібі мен транспортта қол еңбегін механикаландыру мақсаттарында пайдаланылады. Пневматикалық балға, перфоратор, ара, қайшы, бұрғы және ажарлауыш машиналар — осы Пневматикалық аспаптың түрлері. Олардың массасы 2 вг-нан 10 вг-ға дейін жетеді. Пневматикалық аспапта қуаты 0,15—1,75 квт (0,2—2,5 а. к.), қысымы 0,6—1 Мн/м2 (6—10 кгс/см2) сығылған ауамен жұмыс істейтін аспап. Дереккөздер
Николай Фёдорович Погодин

Николай Фёдорович Погодин (лақап аты; шынайы тегі — Стукалов) (16 қараша 1900, қазіргі Донецк, Гундоровская с. — 19 қыркүйек 1962, Мәскеу) — орыс кеңес драматургі. РКФСР-дің еңбек сіңірген өнер қайраткері (1949). Өмірбаяны 1920 ж. «Донская беднота» газетінде Погодинның алғашқы мақаласы жарияланды. «Трудовой Дон», «Трудовая жизнь» газеттерінде жұмыс істеді. Погодин 1951—1960 ж. «Театр» журналының бас редакторы болды. Погодиннің «Ақсүйектер», «Мылтықты адам», «Кремль куранттары» т. б. пьесалары қазақшаға аударылып, республикалық театрларында қойылып келеді. Погодин қазақ ақыны Ә. Тәжібаевпен бірге «Жамбыл» сценарийін жазды (1952). Шығармашылығы 1922—1930 ж. «Правда» газетінде жарияланған очерктері «Арайлы таң», «Қызыл желектер» жинақтарына енді. «Қарқын» (1930 ж. жазылған), «Балта туралы жыр» (1931), «Менің досым» (1932), «Ақсүйектер» (1934) пьесаларында бірінші бесжылдықтың ұлы жоспарларын жүзеге асыру жолындағы жігерлі рухты бейнеледі. «Мылтықты адам» (1937, КСРО Мемлекет сыйлығын алған, 1941), «Кремль куранттары» (1942 — 56), «Қырсықты құйындар» (1953), «Алаулаған бұлттар» (1955), «Үшінші патетикалық» (1959) пьесалары, «Ноябрь», «Ресей үстіндегі сәуле», «Феликс Дзержинский» сценарийлері тарихи революциялық тақырыпқа жазылған. В. И. Ленин бейнесіне арналған трилогиясы үшін («Мылтықты адам», «Кремль куранттары», «Үшінші патетикалық») Погодинге Лениндік сыйлық берілді. (1959). Марапаттары мен естелік Солтүстік Қазақстан обл. драма театры Погодин есімімен аталады. Погодин 2 рет Ленин орденімен, басқа да орден, медальдармен марапатталған. Дереккөздер
Михаил Погодин Петрович

Погодин Михаил Петрович [23. 11. 1800, Мәскеу —20. 12 1875, сонда] — орыс тарихшысы, жазушы, журналист. Санкт-Петербург ҒА академигі (1841). Басыбайлы шаруаның баласы. 1821 ж. Мәскеу университетін бітірді. 1826— 44 ж. Мәскеу университетінің профессоры болды. 1827—30 ж. «Московский вестник» журналын, 1841—56 ж. С. П. Шевыревяен бірге «Москвитянин» журналын шығарды. 20—30 жылдары тарихшы М. Т. Каченовскийді және «скептикалық мектебін» сынға алды. Ертедегі орыс және славян тарихын зерттеді. Погодиннің орыс тарихының жеке мәселелеріне арналған зерттеулері тұп деректерге негізделді. Алғашқы жылнаманың деректерін анықтады. Мәскеудің дәуірлеу себептерің зерттеді, орыс шаруаларының басыбайлы тәуелділікке түсу заңдылықтарын анықтады. «Қайыршы», «Саудаға түскен қалыңдық» повестерінде көпестер мен мещандардың өмірін суреттеді. Ол «Марфа Посадница» атты (1830) тарихи драманың авторы. 30—50 жылдардағы оның публицистикасы реакциялық сипатта болды. 40 жылдары әдебиет майданында консервативтік бағыт ұстады; натурализм мектебімен күресті, кей мәселелерде В. Г. Белинскийге қарсы шықты. 60 жылдары славян ұлт-азаттық қозғалысын жақтап, панславизм бағытында болды. Погодин тарихи маңызды деректерді бастырды. Дереккөздер
Николай Ильич Подвойский

Подвойский Николай Ильич [16. 2. 1880, қазіргі Чернигов облысы, Нежинск ауданы, Кунашовка село,—28. 7. 1948, Мәскеу] — кеңес партия және әскери қайраткері. 1901 жылдан Компартия мүшесі. Мұғалім семьясында туған. 1894 ж. Чернигов діни семинариясында оқыды. 1898 жылдан рев. Қозғалысқа қатысты. 1904—1905 ж. Большевиктік студенттік комитетінің председателі және РСДЖП Ярославль комитетінің мүшесі. 1905 ж. тоқымашылар стачкасының және Иваново-Вознесенск жұмысшы депутаттары Советі басшыларының бірі; Ярославль жұмысшыларының жауынгер жасағын ұйымдастырушы. 1906—07 ж. шетелде (Германия, Швейцария) эмиграцияда болды. 1907—08 ж. Петербургтегі «Зерно» баспасы басшыларының бірі. Бірнеше рет тұтқынға алынды. 1910—14 ж. «Звезда», «Правда» газеттерін ұйымдастыруға қатысты. 1917 ж. Февр. революциясына қатысты, кейін РСДЖ Петроград комитетінің мүшесі, Петроград кеңесінің депутаты, партияның Петербург комитеті жанында құрылған әскери ұйымды басқарды. «Солдатская правда», «Рабочий и солдат», «Солдат» газеттерінің редакторы. РСДЖ ОК жанындағы майдандық және тылдық әскери ұйымдардың Бүкіл одақтық бюросының председателі, Қызыл гвардияны құрушылардың бірі. Партияның 7-(сәуір) конференциясының және 6-съезінің делегаты. Қысқы сарайға шабуылды басқарды. Керенский — Краснов бүлігін жою кезінде Петроград әскери округының қолбасшысы. 1917—19 ж. РКФСР әскери істер жөніндегі халкомы, Қызыл Армияны ұйымдастыру жөніндегі Бүкіл росс. коллегияның председателі, жоғары әскери советтің, кейін жоғары әскери инспекцияның мүшесі, республика әскери рев. комитетінің мүшесі, Украинаның әскери-теңіз халкомы. 1920—27 ж. физкультура жоғарғы советінің председателі, Спортинтернның председателі. Партияның 14—16-съездерінің делегаты; 13—15-съездерде Орталық Бақылау комиссиясының мүшелігіне сайланды. БОАК мүшелігіне кандидат болды. 1924 жылдан партия, кеңес жұмысында болды. 1935 жылдан дербес пенсионер, насихат және әдебижурналистік қызмстпен айналысты. Қызыл Ту орденімен марапатталған. Дереккөздер
Шэн Ко

Шэн Ко немесе Шэн Куа (қытайша: 沈括, 1031—1095) - ұлы қытай ғалымы, көптеген ғылыми аяларында жұмыс істеген. Шэн Ко математика, астрономия, метеорология, геология, зоология, ботаника, фармакология, агрономия, этнография және картография ғылымдарының дамуына өз үлесін қосқан. Тек қана ғылым ретінде ғана емес, мемлекеттік салаларда да өзін көрсеткен: дипломат, генерал, қаржы министрі, мемлекеттік инспектор, гидромелиорация саласындағы инженер болып қызмет еткен. Шэн Ко ақын және музыкант ретінде де халыққа танымалы болған.
Антуан Лавуазье

Антуан Лоран Лавуазье (; 26 тамыз 1743 жыл, Париж — 8 мамыр 1794 жыл, Париж) – XVIII ғасырда өмір сүрген француз химигі, қазіргі химия ғылымының негізін салушысы. Лавуазье 1778 жылы оттегін ашып, оның атын қойып және оттектің жану процессіндегі ролін айқындаған. 1783 жылы сутегін ашып, 1787 жылы кремнийді болжамдаған. Қазіргі метрикалық жүйенің негізін салып және сол кездегі химиялық номенклатураның реформасын жасаған. 1777 жылы күкірттің тек қана химиялық қосылыстарының құрамында емес, жеке элемент ретінде табиғатта болатынын дәлелдеген. Ғалым массаның сақталу заңын ашқан. Дереккөздер
Николай Викторович Подгорный

Подгорный Николай Викторович (, 18. ақпан 1903 ж., Карловка қаласы, қазіргі Полтава облысы — 12 қаңтар 1983 ж., Мәскеу}} — Совет Одағы Коммуннстік партиясының, Совет мемлекетінің, халықаралық коммунистік және жұмысшы қозғалысының қайраткері, Соң. Еңбек Ері атағын 2 рет алған (1963, 1973). 1930 жылдан КПСС Подгорный мүшесі. Жұмысшы отбасында туған. 1917 жылдан Карловка бас механика шеберханасында үйренуші, слесарь болды. 1921—23 ж. Карловка ауданы комсомол комитетінің секретары. Жұмысшы факультетін (1926), тамақ өнеркәсібінің Киев технол. институтын (1931) бітірді. 1931—37 ж. қант өнеркәсібі орындарында істеді. 1937—39 ж. Винница облыс қант тресі бас инженерінің орынбасары, Каменск—Подольск обл. қант тресінің бас инженері. 1939—42 ж. УССР Тамақ өнеркәсібі халкомының орынбасары, КСРО Тамақ өнеркәсібі халкомының орынбасары. 1942—1944 ж. тамақ өнеркәсібі Мәскеу технол. институтының директоры.Украина территориясы неміс-фашист басқыншылардан азат етілгеннен кейін Подгорный КСРО және УССР үкіметтерінің өкілі ретінде азат етілген аудандарда Совет өкіметі органдарын құруға, халықты азық-түлікпен жабдықтауға, тамаң өнімдері өнеркәсіп орындарының жұмысын, республиканың жау талқандап кеткен халық ш-н қалпына келтіруге белсене қатысты. 1944—50 ж. УССР Тамақ өнеркәсібі халкомының орынбасары. УССР Мин. Советінің КСРО үкіметі жанындағы тұрақты өкілі. 1950—53 ж. Украина КП Харьков обкомының 1-секретары. 1953—63 ж. Украина ЦП ОИ 2-секретары және оның 1-секретары. 1963— 65 ж. НПСС ОК секретары. 1965 жылдың желтоқсанынан КСРО Жоғары Советі Президиумының Председателі.Подгорный партияның 19-съезінде КПСС Орталық тексеру комиссішсының мүшесі, 20, 22—25-съездерінде КПСС ОК мүшелігіне сайланды. 1958—60 ж. КПСС ОК Президиумының мүшелігіне кандидат, 1960—1966 ж. оның Президиум мүшесі, 1966 жылдың сәірінен КПСС ОК Саяси Бюросының мүшесі. 4—9 КСРО Жоғарғы Советінің депутаты. 1958 жылдан КСРО Жоғарғы Советі Президиумының мүшесі. РКФСР және УССР Жоғарғы Советтерінің депутаты болып сайланды. КПСС ОК Саяси Бюросының мүшесі, КСРО Жоғарғы Советі Президиумының Председателі ретінде Подгорный партия жоспарларын жүзеге асыруға, соц. демократияны жетілдіруге, еңбекшілер депутаттары Советтерінің ролін арттыруға, заңдылықты нығайтуға т. б. мәселелерге көңіл бөледі. Өзінің күнделікті жұмысында советтік сыртқы саясатты жүзеге асыру, КСРО-ның халықар. бағытын нығайту жолында зор жұмыстар істеп келеді. КПСС делегациясын басқарып және оның құрамында туысқан коммунистік және жұмысшы партияларының съездеріне қатысты. Совет партия-үкімет делегациясын басқарып шетелдерде бірнеше рет болды. 5 рет Ленин орденімен, Еңбек Қызыл Ту орденімен және медальдармен марапатталған, БХР, МХР, ЧССР және Финляндияның жоғары мемлекет наградаларын алған. Дереккөздер
Полиатрит

Полиатрит— бірнеше буынның қабынып, ісініп ауыруы. Полиатритке көбіне ревматизм ауруы ұшыратады. Кейде әр түрлі инфекциялы (грипп, сепсис, қызамық, дизентерия) аурулардың асқынуынан болады. Созылмалы Полиатрит туберкулез, мерез, бруцеллез және зат алмасуының, әсіресе эндокринді бездердің қызметі бұзылуы салдарынан болады. Полиатритпен орта жастағы адам, оның ішінде әйел жиі ауырады. Ауру кейде кенеттен басталып науқастың дене қызуы 38—39° С-қа көтеріледі, буыны ісініп, қозғалысы қиындайды. Науқас қатты ауырсынады. Қан құрамы өзгеріп, лейкоциттер көбейіп, РОЭ-ы жылдамдайды. Буынға сарысу жиналады. Полиатриттің созылмалы түрінде жоғарыда айтылған клиникалық белгілер баяу өтіп, науқасты онша күйзелте қоймайды. Емі: Полиатритке шалдықтыратын ауруларды емдеу. Дереккөздер
Йиржи Поливка

Поливка Йиржи (6. 3.1858, Австрия, Энс,—21. 3. 1933, Прага) — чех фольклорисі, лингвист, әдебиет тарихын зерттеуші. Чех ғылым және өнер академиясының корр. мүшесі (1895), Петербург ғылым академиясының корр. мүшесі (1901). Фольклорды салыстырмалы-тарихи әдіс арқылы зерттеу мектебі бағытында болды. Орыс ғалымдары А. Н. Пыпин, Н. С. Тихонравов, А. Веселовскийдің тәжірибелерін сынап көрді. Славян халықтарының ертегілері туралы күрделі еңбектер жазды. Әсіресе словак, оңтүстік македон ертегілері жайлы зерттеулері құнды. Поливка Йиржи өмірінің соңғы кезінде славян ертегілерінің көркемдік жағын зерттеді («Славян ертегілері», 1932).Ол орыс фольклоры мен этнографиясы жайлы үнемі рецензиялар жазып, өз пікірін жариялап тұрды. Поливканың лингвистика мен әдебиет тарихынан да бірсыпыра еңбектері бар. Дереккөздер
Роберт Оппенгеймер

Роберт Оппенгеймер, (, 22 сәуір 1904 — 18 ақпан 1967) — америкалық физик-теоретик, Берклидағы Калифорния университетінің профессоры, 1941 жылдан бастап АҚШ Ұлттық ғылым академиясының мүшесі. Әлемге "ядролық бомбаның әкесі" атағымен танымал. Әдебиеттер * * * * * * * * * * * * * * * * * * * * * * * * * *
Сарепт қышасы

Сарепт қышасы - орамжапырақ тұқымдасы, қырыққабат туысына жататын, бір жылдық шөп тектес өсімдік. Ботаникалық сипаты * Биіктігі 40-50 см-ге жуық. * Сабағы жұмыр, бұтақтары көп, жапырақтары кезектесіп орналасқан, құстың қауырсыны тәрізденіп тілімделген, жоғарылаған сайын жапырақтарының көлемі кішірейе береді, сағақтары қысқара түседі. * Гүлдері сары, шоғырланып тұрады. * Тұқымы майда, дөңгелек, қоңыр және сары түсті дәнектер. Мамыр айында гүлдейді. Жемісі маусым айында піседі. Өсетін жері мен таралу аймағы Егінжай, бау-бақшаларда өсетін арамшөп. Табиғи түрі Сібірде және Орта Азияда , Моңғолияда, Солтүстік Қытайда кездеседі. Индияда, Қытайда, Кіші Азияда, Солтүстік Африкада және Еуропаның кейбір жерлерінде мәдени өсімдік ретінде өсіріледі. Құрамы Құрамында синигрин деген гликозид және мирозин деген фермент бар. Су тисе осы фермент синигрин гликозидімен химиялық реакцияға түседі де, эфир майларын бөліп шығарады. Эфир майлары - өте улы, сондықтан таза күйінде пайдаланылмайды. Өсімдік тұқымының әбден қурап кеткен кезінде иісі болмайды, бірақ жылы суға салып жібіте бастаса, иісі бұрқырап шыға келеді. Әуелгі кезде дәндерінің дәмі жоқ сияқты көрінгенімен, артынша дәндерінде өткір, тілді ойып жіберетіндей дәм пайда болады. Емдік қасиеті және қолданысы Дәрілік мақсат үшін қышаның тұқымы пайдаланылады. Жасалған дәрілер тамаққа тәбет арттырып, асқазан сөлдерінің бөлінуін көбейтеді де, ас қорыту жұмыстарын жақсартады. Қыша тұқымының 200 грамын алып, жылы суға бұлау жасау үшін де пайдалануға болады. Мұндай бұлаулар қан айналысын жақсартады, қақырықтың бөлінуін күшейтеді. Кейде ваннадағы суға аяқты ғана батырып отырады. Бұл ем көбінесе жоғарғы тыныс жолдары мен өкпе қабынғанда өте жақсы нәтиже береді. Кейбір жағдайларда қолда дайын қыша болмай қалса, қыша тұқымын ұнтақтап, суға езіп қоймалжың етіп алады да, қалың қағазға жағып кептіреді. Осылайша үй жағдайында жасаған қышаны өкпе қабынғанда арқаға, қан қысымы кенет көтерілгенде жүрек тұсына, желкеге жапсырады. Тек оны алдын ала жылы суға малып алу керек. Дереккөздер
Орал миясы

Оралдық мия - бұршақ тұқымдасы, мия туысына жататын көп жылдық шөп тектес өсімдік. Ботаникалық сипаты * Тамыры қуатты, терең орналасқан. Тамырының ішкі жағы ақ түсті. Одан көптеген қосымша тамырлар тарайды. Қосымша тамырлары 1-2 м қашықтыққа дейін көлбеу өседі, сөйтіп олардан тағы да жаңа сабақтар өсіп шығады. * Өсімдіктің жер бетіндегі бөлігі биіктігі 60 см-ге жететін бірнеше сабақтан тұрады. * Жапырақтары кезектесе орналасқан, қауырсынға ұқсас. Бұтағының ең ұшында жалғыз жапырағы болады. Жапырақтарының екі жағында да түкті бездері бар. * Гүлдері көкшіл түсті, жапырақтарының қуысында шоғырланып тұрады. * Жемісі - орақ сияқты иілген, бунақталған қауыз. Шілде-тамыз айларында гүлдейді. Өсетін жері Қазақстанда далалы және шөлді аймақтарда, өзен жағасында, арамшөп ретінде егіс арасында өседі. Құрамы Құрамында глюкоза, пектиндер, флавоноидтар, глицирризин бар. Зерттеулер глицирризиннің ағзадағы тұз және су алмасуын реттейтінін көрсетті. Бұл ғасырлар бойы Шығыс Азия халықтарының мияны дәрілік өсімідік ретінде бекер пайдаланбағанын көрсетеді. Емдік қасиеті және қолданысы Бұл өсімдіктің қан тамырларын нығайтып, кеңейтетін, қабынуға қарсы әсер ететін, іш жүргізетін, қақырық түсіретін, несеп айдайтын қасиеттері бар. Қызылмиямен өкпе ауруларын, туберкулезді, асқазанда және ұлтабарда пайда болған жараларды емдейді. Ол есекжем, псориаз, волчанка сияқты тері ауруларына да шипа. Мия геморройға да қарсы қолданылады. Өсімдіктен жасалған дәрілерді дәрігердің бақылауынсыз ұзақ уақыт қабылдауға болмайды, себебі ағзадағы су мен тұз алмасуының бұзылуына байланысты денеде ісік пайда болуы мүмкін. Дереккөздер
Жасұлан Балғабайұлы Қыдырбаев

Қыдырбаев Жасұлан (28 қыркүйек, 1992, Алматы облысы, Райымбек ауданы, Сарыжаз ауылы, Қазақстан)&nbsp;— Қазақстандық ауыр атлетші. 2014 жылғы ауыр атлетикадан әлем чемпионатында алтын медальға қол жеткізді. Алматы облысы құрамасына ілікпегендіктен Жамбыл облысы атынан шыға бастаған. Марапаттары Әлем чемпионаты * Ауыр атлетикадан әлем чемпионаты 2014 — Алматы ** 94 кг дейін салмақта алтын медаль. Дереккөздер
Кукумария

Кукумария — голотурия (Holothuroidea) тоының тікентерілілер туыстастары. Биологиясы Бұл теңіз тұрғынының денесі ұзарыңқы болып келеді, бұлшықеті, өте тығыз денелі, артқы жағы домалақ тәрізденіп келген. Кукумария судың ішінде созыңқы орналасып, ұзын көрінгенімен, су бетіне шыққан мезетінде денесі тез арада жиырылып, кейде шар тәріздес болып та қалады. Қанық сұр немесе қанық күлгін түстес болып келеді. Көкірек тұсы артқы жағына қарағанда ашық түстес болып келеді. Көкірек тұсында амбулокральді аяқтары орналасқан, олар радиус бойынша 2-4 қатарда орналасады, олар ішке қарай кейде жиырылады. Денесінің алдыңғы жағында ауыз қуысы орналасқан, оның 10 қармауықшылары бар. Қармауықшаларының ұзындығы 40см-ге ал массасы 1кг-ге жетеді. Өмір сүруі мен қоректенуі Ресейде және Жапонияда мекендейді, Охот және Баренц теңіздерінің 0,5 және 100м тереңдіктерінде өмір сүреді. Жас кукумариялар балдырлар арасында өмір сүреді. Ал жасы үлкен кукумариялар отырықшы өмір образын ұстанады, яғни теңіз түбінде өмір сүреді. Балдырлар мен планктондармен қоректенеді. Таралуы Тропиктік және субтропиктік климаттық жағдайларында өмір сүреді. Ресей жерінде Приморьеде, Сахалинде, Охотта, және Баренц теңіздерінде кеңінен кездеседі. Тағам өндірісінде қолданысы Тағам ішіне асылған, кептірілген, немесе консерва түрінде қолданылады. Жапонияда кукумария ұлттық тағамға жатады. Дереккөздер * “Қазақстан”: Ұлттық энциклопедия/Бас редактор Ә. Нысанбаев – Алматы “Қазақ энциклопедиясы” Бас редакциясы, 1998
Джердан Шакири

Джердан Шакири (алб. Xherdan Shaqiri, 10 қазан 1991 жыл, Гнилане, СФРЮ) — швейцариялық футболшы, этникалық албандық, "Олимпик Лион" мен Швейцария құрама командасының жартылай қорғаушысы. 2014 жылғы әлем чемпионатындағы жалғыз хет-триктің авторы (үшінші турда Гондурас құрамасының қақпасына енгізді). Мансабы Жастайынан Джердан Швейцарияға көшіп, "Базельдің" жастар футбол клубында өз мансабын бастады. Жастайынан оған көптеген ток клубтар ұсыныс жасаған, бірақ Джердан "Базельде" қалды. 2 қаңтар 2009 жылы "Базельмен" кәсіпқой келісім-шартқа қол қойды. 12 шілде күні Джердан өзінің алғашқы ойынын "Санкт-Галлен" футбол клубына қарсы өткізді. Өзінің алғашқы голын "Ксамакс" қақпасына енгізді. 2012 жылының ақпанында "Бавария" футбол клубысен келісім-шартқа қол қойып, 11 нөмірлі жейде алды. 2015-18 жылдары "Сток Сити" сапында ойнады. 2018 жылы жазда "Ливерпуль" сапына ауысты. Швейцария құрама командасы 2010 жылы 5 маусымда "Италия" құрама командасына қарсы ойын өткізді. 2014 жылы Бразилияда өткен Әлем кубогінде "Гондурасқа" қарсы ойын өткізіп, Хет-Трик жасады. 2024 жылы 19 маусымда Еуро-2024 алаңында Шотландия құрамасына гол соғып, ойынның үздігі атанды. Жеке өмірі Джердан Шакири - мұсылман. Футболдан басқа, битбокспен айналысады. Жетістіктері Базель Швейцария чемпионы (3 мәрте) 2009/10. 2010-11. 2011-12 Бавария * Германия чемпионы * Германия кубогінің жеңімпазы * Германия суперкубогінің жеңімпазы * Чемпиондар лигасының жеңімпазы Ливерпуль *Чемпиондар лигасының жеңімпазы: 2018/19 *Англия чемпионы: 2019/20 *УЕФА суперкубогы: 2019 *Клубтар әлем чемпионаты: 2019 Дереккөздер
Көрінетін сәуле

Көрінетін сәуле - Ағзаға толқын ұзындығы 400-750 нм көрінетін жарық өте көп әсер етеді. Оның энергиясы Жер бетіне жететін күн сәулесінің жалпы энергиясының 45%-ы шамасындай болады. Жасыл өсімдіктер атап айтқанда спектрдің осы бөлігінің энергиясын пайдаланып, органикалық зат синтезін іске асырады. Көрінетін жарық тығыз бұлт және су арқылы өткен кезде азырақ сіңірілетін болғандықтан, бұлыңғыр күйде, сондай-ақ белгілі қалыңдықтағы су қабатында да фотосинтез жүре береді. Дереккөздер
Жасушалық иммунитет

Жасушалық иммунитет, кейде жасуша-жетектеуіш иммунитет — ешқандай антиденелер, немесе комплемент жүйесі қатыспайтын иммундық жауап қайтару түрі. Жасушалық иммунитет барысында макрофагтар, табиғи киллерлер, антигендер тәрізді цитотоксикалық Т-лимфоциттер және антигенге жауап ретінде цитокиндер бөлінеді. Иммунды жүйе екі бөлікке бөлінген — гуморальдық иммунитет жүйесі және жасушалық иммунитет жүйесі. Гуморальдық иммунитетте қорғаныштық қызметін жасушалар емес, қан плазмасында орналасқан молекулалар атқарса, жасушалық иммунитетте қорғаныштық қызмет иммундық жүйенің жасушаларымен тығыз байланысты. Жасушалық иммундық жүйенің қорғаныштық қызметін атқаруы(тәсіл) • макрофагтар мен табиғи киллерлердің активтілеуі→жасушаның ішіндегі патогендерді жояды; • цитокиндердің секрецияларының қосылуы(қолдау)→туа пайда болған және жүре пайда болған иммундық жауап қайтаруға қатысатын иммундық жүйенің басқа жасушаларына әсер етеді және т.б. *Т-хелперлер: В-лимфоциттердің жасушалардың антидене түзілуіне көмектеседі. *Т-киллерлер: Цитотоксикалық жасушалар ағзаның вируспен зақымдаған жасушаларын жояды. *Т-супрессорлар: Қанға бөлінетін заттар барлық лейкоциттердің белсенділігін төмендетеді. Жасушалық иммунитет неден қорғайды? Жасушалық иммунитет, әрине, басқа жасушаларды жоятын және фагоциттерде тірі қалатын микроорганизмдерге қарсы бағытталған. Жасушалық иммунитет вирустармен инфекцияланған жасушаларға қарсы тиімді болып келеді. Сонымен қатар, бұл иммунитеттің түрі әртүрлі саңырауқұлақтар, қарапайымдылар, жасуша ішіндегі бактериялар мен ісік жасушаларынан қорғануға ат салысады. Жасушалық иммундық жүйе жұмысы Фагоциттік қасиеті бар Т-лимфоциттер антигенді таниды→ангтигенді өзіне қарай тартады→ антиген жасушаға енеді→ жасушадағы ыдырату қасиеті бар лизосома ангигенді жояды→ антиген қорытылады.
Кәдімгі мойыл

Кәдімгі мойыл - раушангүлдер тұқымдасы, мойыл туысына жататын бұталы өсімдік. Ботаникалық сипаты * Биіктігі 10-17 м, бұтақ шоғыры қалың, жайқалып тұрады. * Жапырағы сопақша, кезектесе орналасқан, жиегі ара тісті. * Гүлдері ұсақ, ақ, кейде қызғылт түсті, 8-12 см-дей болатын шашақ гүлшоғырына топталған. * Жемісі сүйекті, қоңыр, қызғылт, қара түсті. Мамыр-маусым айларында шешек атып, шілде-тамызда жеміс салады. Өсетін жері Су қоймаларының, көлдердің, өзендердің жағаларында, бұталардың арасында, ормандардың шеттерінде өседі. Құрамы Құрамында алма, лимон қышқылдары, илік заттар, эфир майлары, қант, тұқымында, гүлдерінде, жапырағында, қабығында амигдалин дейтін гликозидтер бар. Амигдалин глюкозаға және синиль қышқылына ажырайды. Синиль қышқылы - адам организмі үшін аса улы зат. Емдік қасиеті және қолданысы Халық медицинасында кәдімгі мойылдың жемістерінен жасалған тұнбалар іш өткенді қойдыратын дәрі ретінде пайдаланылады. Гүлдерінен жасалған тұнбаны көз ауруларын емдеуге қолданады. Өкпе ауруларын өсімдіктің гүлдері мен жапырақтарынан жасалған тұнбамен емдейді. Жас бұтақтары қабығының қайнатындысын тер шығаратын дәрі ретінде қолданады, ал тұнбасымен ревматизмді емдейді. Дереккөздер
Сайдақ

Сайдақ (немесе сагайдак, садак, саадак, сагадак, согодак)- атты садақшылардың қарулар жиынтығы. Олар садақ, оқ және қаптан тұрады. Бұл қаруды түркілер, моңғолдар және XVII ғасырға дейінгі Русьте қолданған. Сонымен қатар, сайдак деп садаққа арналған қапты да атаған. Сайдакты безендірген. Қару палатасында патша Алексей Михайловичтің күміс, алтын жіптермен безендірілген былғары сайдағы сақталған. Сайдақтың астында қанжар ілулі тұрады. Сайдақтың аналогы скифтік горит болған. Этимология Сайдақ түрік тілінен аударғанда sadaq - "садаққа арналған қап", моңғол тілінен аударғанда sagadag, қалмақ тілінен аударғанда саагд - "садақ оғымен бірге" Әдебиеттерде Бұл уақытта жоғары жақтан, қамалдан жарты шақырым жерден жаңа аттылар көріне бастады. Көп ұзамай найза мен сайдақ асынған әскер бүкіл даланы алып кетті. Олардың арасында ақ боз атқа мінген, үстінде қызыл бешпенті, қолында қылышы бар Пугачевтің өзі еді. — Александр Сергеевич Пушкин «Капитанская дочка» Дереккөздер Орыс Уикипедиясынан аударылған.
Джесс Гринберг

Джес Гринберг ( ағл. Jess Greenberg; 20 желтоқсан 1994 жылы, Лондон, Ұлыбританияда туған ) — британдық әнші және гитарист, өзінің карвер-версиялық әніне деген ролигының YouTube сайтындағы көрсетілімінен кейін оның танымалдылығы артты. Джес өз жазбаларын 2010 жылы YouTube-қа сала бастады. AC/DC Highway to Hell деген 2013 жылы тамыз айында шыққан кавер-версиялық әні халықтың назарын көбірек аударды. Бұдан басқа, ол 2013 жылы тамызда, Райан Сикрестпен Daft Punk Get Luckyкавер-версиялық әні үшін өткен "Totally Covered Summer" байқауын жеңіп шықты. Дереккөздер
Алтын Жұлдыз медалі

«Алтын Жұлдыз» медалі — КСРО мемлекеттік марапаты. 1939 жылы «Кеңес Одағының Батыры» атағын айқындау үшін бекітілген. Медалмен бір уақытта КСРО-ның ең жоғарғы ордені - Ленин орденімен бірге марапатталды. Жасалу тарихы
Әбу Михжан әл-Сәқафи

Әбу Михжан әл-Сәқафи Әбу Михжан әл-Сәқафи —Абдулла бин Хабиб бин Амр бин Умайр. Тайыятың Бәни Сәқиф тайпасынан. Аттың құлағында ойнаған арақ құмар шайырлардың бірі болған. Әбу Михжанда мухадрам шайырлардың қатарынан. Жаһилиет дәуірінде шараб жайлы көптеген өлеңдерімен атағы шыққан. Мұхаммед пайғамбар 631 жылы Тайыфқа келгенде исламнан бас тартып, кейіннен һижреттің 9 жылы рамазан айында отбасымен бірге мұсылман болады. Мұсылман болсада шарап ішуін тоқтатқан емес. Умар ибн әл-Хаттаб Әбу Михжанға қанша рет шарап ішуге тыйым салады. Осы кезеңде Қадисия шайқасына қатысады. Шайқас уақытында арақ ішіп қояды. Қадисиядан кейін арақ ішуін тастап шайырлығын жалғастырады. Қадисияда Сағд ибн Әби Уаққаспен бірге болады. Оның арақ ішкенін көрген Сағд сазайын кейін берермін деп қояды. Шайқаста ерлігімен көзге түскен Әбу Михжанға Сағд кешірім бердім дейді. Әбу Михжан Алланың атымен ант етейін енді ішпеспін дейді. Әбу Михжан халифа Усманның заманында 650 жылы дүние салады. Қабірі Әзірбайжан, Грузия жерлерінде болуы мүмкін. Шайырдың өлеңдерінің көпшілігі арақ жайында. Одан бөлек әл-фахр, әл-мадх, әл-хамаса жанрында да жырлаған. Шығармалары Диуан Әбу Михжан әл-Сәқафи. 1887 ж. Диуан Әбу Михжан әл-Сәқафи. Жинақтаған: Умар әл-Сууайди. Лейден. 1303-1306 һ.ж. Дереккөздер Араб әдебиеті энциклопедиясы 2 том
Әбу Зуайб әл-Һузәли

Әбу Зуайб әл-Һузәли Әбу Зуайб әл-Һузәли - Хауайлид бин Халид бин Мухаррис әл-Хузәли. Әбу Зуайбте мухадрам шайырлардың қатарынан. Дегенмен оның жаһлиет уақытындағы өміртарихы жайлы мәліметтер жоқтың қасы. Тек Сағида бин Жууаййаның риуаятшысы болған деген мәлімет бар.[2] Әбу Зуайб мұсылман исламды қабылдап Африкаға исламды таратуға шығады. Халифа Усман ибн Аффан 646 жылы Африкаға әскерге адам шақырған уақытта Әбу Зуайб бес ұлымен бірге әскер қатарына жазылады. Абдулла ибн әл-Зубайр Әбу Зуайбты халифа Усманға сүйінші сұрауға жібереді. Тунистің солтүстігінде орналасқан Қуртажа қаласы алынғандығын сүйіншілеуге кеткенде 5 ұлы бірдей шейіт болады. Мысырға қайта келіп ұлдарының өлімін естіген Әбу Зуайб аза тұтып, ауырып шамамен 649 жылы қайтыс болады. Дереккөздер Араб әдебиеті энциклопедиясы
Әл-Ханса

әл-Ханса Тумадир[бинт Амр әл-Шарид. әл-Ханса лақабымен әйгілі болған Бәни Суләйм тайпасының шайыры. Дурайд бин әл-Симма қартайған шағында әл-Хансаға сөз салған. әл-Ханса Дурайдтың сөзін қайтарып[3], Рауаха бин Абдулғузза әл-Суламиге күйеуге шығып одан Абдулла деген ұл дүниеге келеді. Рауахадан соң Мирдас бин Амир әл-Суләмимен тұрмыс құрған. Одан Зәйд, Мұғауия, Умар есімді ұлдары дүниеге келеді. Шайыр болуына бауырлары Мұғауия[4] мен Сахрдың өлімі себеп болады. Мұғауияны Һәшим және Зәйд әл-Мәррәйән өлтіреді. Сахрды Әбу Сәур әл-Әсәди тұтқынға түсіріп, бір жылдан соң олда көз жұмады. әл-Ханса ағасы Сахрды қатты жақсы көрген. Өлімін естігенде қатты жылап, жоқтау айтқан. Мұғауия мен Сахрды жоқтап, көп жылап көзінен айырылған. әл-Хансаның күйеуі қалы ашық, жомарт адам болғаны соншалық олындағы малынан айырылып қалады. Осы кезде әл-Ханса ағасы Сахрға барып жағдайын түсіндіргенде дүниесінің жартысын беріп жіберген екен. әл-Ханса Сахрға екі рет келіп дүние-мүлкінің тең жартысын алып кетеді. Ислам діні келгенде әл-Ханса тайпасымен бірге бір қауым ел болып мұсылман болады. әл-Ханса пайғамбардың алдына келгенде бір шумақ өлең оқып исламды қабылдаған деседі. Мұсылман болған соңда бауырларын жоқтауды тоқтатқан емес. Бір күні Умар ибн әл-Хаттаб мединеде әл-Хансаны көріп неге осы күнге дейін бауырларыңды жоқтауды тоқтатқан емессің, олар тозаққа кеткен жоқ шығар деп сұрайды. Сонда әл-Ханса бұрын кек алу үшін жоқтайтын едім, бүгін тозаққа ктпесін деп жоқтаймын деп жауап береді.Исламдағы Бәдр шайқасынан соң біршама уақыт Меккеде өмір сүрген. Мединеде Умар мен Айшаны зиярат ектенде елуді шамалап қалған болаты. Ислам діні қанатын жайып Ирақ жеріне тарай бастағанда әл-Хансаның төрт ұлы бірдей мұсылманшылықты жаюға аттанады. Ұлдарының барлығы «әл-Қадисия» шайқасында шаһид болады. Қайғылы хабар әл-Хансаға жеткенде «Алла тағала барлығымызды жәннәтта қауыштырсын» дегеннен басқа артық сөз айтпаған екен. әл-Ханса бір деректе 645 жылы Усман ибн Аффанның халифалығының алғашқы жалдарында дүние салған десе, басқа бір деректе 663 жылы халифа Мұғауияның заманында қайтыс болған дейді. әл-Ханса қайтыс болған соң өлеңдерінің мирасқары ретінде қызы Умра қалады. Умраның кейбі өлеңдері әл-Хансаның диуанында кездеседі. Шығармалары 1.Диуан әл-Ханса. Бейрут. 1888. Осы баспаны Лиюс Шейху 1895 жылы француз тіліндегі аудармасымен қайта басып шығарады. 2.Диуан әл-Ханса. Француз тіліне аударылған баспа. Дэ Копиер. Бейрут. 1889. 3.Диуан әл-Ханса. Каир. 1315 һ.ж. 4.Шарх диуан әл-Ханса. Бейрут. 1896. 5.Диуан әл-Ханса. (Хатим әл-Тайидің диуанымен бірге басылған) 1326-1348 һ.ж. 6.Диуан әл-Ханса. Хусейн Мухамад әл-Зидани. Каир. 1326. 7.Диуан әл-Ханса. Бейрут. 1960. 8.Диуан әл-Ханса. Алғы сөзін жазып құрастырған: Кәрм Бустани. Бейрут. 1951. 9.әл-Ханса. Айша Абдуррахман. Бейрут. 1957. Дереккөздер Араб әдебиеті энциклопедиясы
Нитрагин

Нитрагин Нитрагин—бұршақ дақылдарына арналып түйнек бактерияларынан дайындалған тыңайтқыш.Бұл бактериялар бұршақ дақылдары тамырларында түйнек құрып,ауадағы азотты бойына жинайды да,бұның біразын өсімдік пайдаланады.Мысалы,1 га егістікте—люпинде 150-200 кг,бедеде 300 кг,ас бұршақ пен жем бұршақта 60-100 кг атмосф. азот жиналады.Бұршақ дақылдарының әр түрінің өзіне тән түйнек бактериялары бар.Сондықтан Н-ді бактериялар ерекшелігін ескере отырып,өсімдік түріне сай,1 га таза топыраққа 70—300 млн. бактерия өсіру арқылы дайындайды.Н жаңа игерілген жерде,бұршақ дақылдарын алғаш егуде аса тиімді.Н-ді фосфорлы тыңайтқыштармен,ал қышқыл топырақта оны әк шашқаннан кейін қолданған жөн. Дереккөз Қазақ совет энциклопедиясы
HTC One (смартфон)

HTC One — шығарылу уақытында процессоры ең мықты болған HTC ұялы телефондар сериясының флагманы. Смартфон өзінің бойында төрт ядролы Qualcomm Snapdragon 600 APQ8064T процессорын, рұқсаттылығы 4 «ультрапиксель» камераны және Android 4.4 KitKat ОЖ иемденген. 2013 жылдың 30 мамырында Google және HTC компаниялары смартфонның арнайы түрінің шығарылуы туралы хабар берді. Өңдеменің басты ерекшелігі - Android 4.4 KitKat ОЖ HTC компаниясының тарапынан өңдемесіз шығарылуы. Негізгі сипаттамалары * 4.7-дюймді 1080p 468ppi Super LCD3 дисплейі * Төрт ядролы 1.7GHz Qualcomm Snapdragon 600 (APQ8064T) процессоры * LTE/HSPA+ желілерін қабылдау * 32/64GB * 2GB RAM * Негізгі камерасы 4МП (ultrapixel технологиясы) * Беттік камерасы 2МП * Android 4.4 (KitKat) (Алғашқыда 4.1.2 Jelly Bean) * Интерфейсі HTC Sense 6.0 (Алғашқыда Sense 5.0) * Beats Audio технологиясы * Батареясы 2 300 мАч
Пьер-Симон Лаплас

Пьер-Симон, маркиз де Лаплас (; 23 наурыз 1749 — 5 наурыз 1827) — XVIII-XIX -дың француз математигі, механигі, физигі және астрономы; аспан механикасы аясынадағы жұмыстарымен аты шыққан; дифференциалды теңдеулер, Ықтималдық теориясының ашушыларының бірі. Әсіресе қолданбалы математика және астрономияның зерттеуіне үлесі зор. Францияның географиялық қауымының мүшесі болған.
Нью-Гэмпшир

Нью-Хэмпшир — Америка Құрама Штатының солтүстік–шығыс бөлігіндегі штаты. Канадамен шектеседі. Жері 24,2 мың км². Халқы 738 мың (1970), оның ішінде қала халқы 56,4%. Әкімшілік орталығы – Конкорд. Машина жасау (электроника, өнеркәсіп жабдықтары), былғары–аяқ киім, мата тоқу, целлюлоза–қағаз, кеме жасау кәсіпорындары шоғырланған. Шынында да сүтті мал өсіру және құс шаруашылығы басым дамыған. Дереккөздер
Nokia Lumia 520

Nokia Lumia 520 — Windows Phone 8 операциялық жүйесінің қарамағында жұмыс атқаратын Nokia компаниясымен дайындалған смартфон. Жалпы келбеті Ұялы телефонның артқы қақпақшасы поликарбонат материалынан жасалынған. Бізге бес түсті таңдау берілген: қара, ақ, сары, көк және қызыл. Дауыс, камера және смартфонды іске қосу түймешелері телефонның оң бөлігінде орналасқан. Смартфонның артқы бөлігінде қақпақшаның астында MicroSIM және MicroSD ұяшықтары бар. Динамиктер ыңғайлы түрде смартфонның төменгі бөлігінде орнатылған. Аккумлятор және жұмыс атқару уақыты Телефон сыйымдылығы 1430 мАh BL-5J аккумляторлық батареясымен жабдықталған. Өндірушілердің сматфонға байланысты айтылған өмір сүру уақыттары: * сөйлесу режимінде — 9,7 сағатқа дейін (3G), 17,4 сағат (2G); * күтілу режимінде — 390 сағатқа дейін (3G); * ән тыңдау режимінде — 52 сағатқа дейін. Операциондық жүйе, бағдарламалар Nokia Lumia 520 Windows Phone 8 операциондық жүйесінде жұмыс атқарады (жаңартудан кейін — Windows Phone 8.1). Өзге де Lumia телефондары секілді, 520 моделі де Nokia компаниясы арнайы орнатқан эксклюзивті бағдарламалармен бірге сатылады. Сонымен қатар өзге де өндірушілерден және Microsoft бағдарламалар дүкенінен бағдарламаларды орнатуға болады.
Алан Ширер

Алан Ширер — әйгілі ағылшын футболшысы. Англия Ұлттық футбол құрама командасы және «Ньюкасл» капитан болды. Өмірбаян 1970 жылдың 13 тамызы Ньюкасл-апон-Тайн ауданы. Алан Ширер алғаш мансабын «Саутгемптон» клубында бастады. 1996 жылдың 30 шілде ол «Блэкберн Роверсмен» келісімге келді деп жарияланды. Кейбір ақпараттарға қарағанда, зеңбірекшілер футболист үшін 15 млн фунт стерлинг төледі. 1996 жылдың шілдесінде Ширер «Ньюкасл Юнайтед» клубымен көп жылдық келісім шартқа қол қояды Жетістіктері Дереккөздер Сiлтемелер *[http://www.4thegame.com/club/newcastle-united-fc/player-profile/855/alanshearer.html Alan Shearer profile] at 4thegame.com *[http://www.bbc.co.uk/tyne/content/articles/2006/02/09/shearer_interview_feature.shtml ақпан 2006 radio interview with the BBC] *[http://www.vidfootball.com/videos/Football_Interviews/Alan_Shearer_TWG_Interview Interview with Alan Shearer at vidFootball.com]
Нагарджуна

Нагарджуна (, — «күміс жылан»; , Lóngshù Луншу; , Рю:дзю; , Ёнъсу; ) — Үндістанның дүр ойшылы, Мадхъямаки буддизм мектебінің негіздеушісі. Буддизмнің 84 махасиддхиларының бірі. Ойшылдың туған және қайтыс болған жылдары белгісіз. Ғалымдардың болжамы бойынша II - III ғ-лар шамасы.
Teriyaki Boyz

Teriyaki Boyz — Rip Slyme тобынан шыққан Ilmari және Ryo-Z атты рэп орындаушылары, Verbal тобынан M-Flo және рэп әуенін ұстанушы Wise және Nigo, A Bathing Ape бағытын құраушы диджейдің бірлестігімен құралған жапондық хип-хоп бағытындағы музыкалық топ. Бұл топ негізінен Канье Уэст, Pharrell, Busta Rhymes және Big Sean секілді әншілермен келісімдерде болған. Екі әуені («Tokyo Drift (Fast & Furious)» және «Chō L A R G E») танымал "Тройной Форсаж" фильмінде саундтрек ретінде пайдаланылған. Шығармашылықтары Альбомдары * 2006: Beef or Chicken * 2009: Serious Japanese * 2009: Delicious Japanese Әуендері * 2006: HeartBreaker * 2007: I Still Love H.E.R. (Kanye West) * 2008: Zock On! (Pharrell және Busta Rhymes) * 2009: Work That! (Pharrell және Chris Brown) Қосымша әуендері * 2006: The Fast and the Furious: Tokyo Drift (саундтрек) * 01. «Tokyo Drift (Fast & Furious)» * 07. «超 L A R G E [Chō L A R G E]» (Pharrell) DVD * DVD2006: The Official Delivery Iccho * 2008: WORLD TOUR 2007 * 2009: Do You Japanese? Tour @ Zepp Tokyo DVD"
Vine

Vine — ұзақтығы 6 секунд бейнероликтерді түсіруге мүмкіндік беретін мобильді бағдарлама. 2012 жылы қазан айында Vine Twitter компаниясының қол астына ресми түрде толық өтті. Бағдарлама жалпы қолданушыларға қолдану мүмкіндігін тек 2013 жылдың 24 қаңтарында берді. Бірақ, 2013 жылдың 9 сәуірінде Vine iOS App Store бағдарламалар дүкенінде ең жүктемелі бағдарламалар санына енді. Vine негізінен Twitter бағдарламасымен толық түрде байланыспаған. Тек жаңа достарды қосу секілді қызмет қана Twitter арқасында іске асады. Сервистің негізгі бәсекелестері - Instagram, Coub және YouTube дайындаған MixBit. Жалпы ақпарат Бейнероликті түсіру үшін ең алдымен мобильді құралдарыңыздың экранын басып тұруларыңыз қажет. Бағдарлама бейненің жазылуын тоқтатып және қайтадан түсіруге мүмкіндік береді. Нәтижесінде пайда болған бейнеролик көбіне GIF форматына өте ұқсас болып шығады. Vine сонымен қатар, дыбыстарды жазуға, қарапайым бейне монтаждар жасауға, бейнеролик жылдамдығын арттыруға немесе бейнені қайтадан роликке салуға көмек береді. 2013 жылдың 3 шілдесінде бағдарламаға жаңа Ghost Tools құралы енгізілді.
Элли Голдинг

Елена Джейн Голдинг (ағыл. Elena Jane Goulding; дүниеге келген уақыты 30 желтоқсан 1986 жыл, Херефорд, Англия), көбіне Элли Голдинг (ағылш. Ellie Goulding) атымен танымал - ағылшындық әнші және композитор. 2010 жылы "Сыншылар таңдауы" номинациясында BRIT Awards 2010 және BBC Sound of 2010 сауалнамасында бірінші орындарды иемденгеннен кейін әйгілі бола бастады. 2009 жылы Polydor Records ұйымымен келісімге тұрғаннан кейін өзінің алғашқы шығармашылығын EP «An Introduction to Ellie Goulding» таныстырды, сонымен қатар ең бірінші өзіндік студиялық «Lights» альбомын шығарды. «Lights» альбомы UK Alboms Chart топшасында алғашқы орынды иемденді және Ұлыбритания бойынша альбомның 850 көшірмесі сатылды. 2010 жылдың желтоқсанында Элли Элтон Джонның «Your song» әуеніне кавер жасаған туындысы, 2011 жылы сәуір айында 3 апта бойы iTunes дүкенінде алғашқы орынды олжалады. Сонымен қатар, «Lights» әуенін Уильям және Кейт Миддлтон үйлену іс - шарасында Букингем сарайында орындады. Әуен Billboard Hot 100 топшасында да ұзақ уақыт бойын жоғарғы нәтижелерді көрсетіп отырды. 2012 жылдың қазанында Элли «Halcyon» атты өзінің екінші альбомын көрсетті. Бұл альбомды сыншылар өте жылы қабылдады. «Anything could happen» әуені Ұлыбританияның әуендер топшасында алғашқы бестікке кірді және топ 20 бағдарламасы бойынша Австралия, Жаңа Зеландия и Ирландия елдерінде бірнеше орындарды иемденді. Halcyon Billboard 200 топшасында ондыққа кірген болса, өзге елдердің әуендік топшаларында алғашқы бестіктің ішінен орын алды. Өмірбаяны Элли Херефорде (Англия) Артур және Трейси Голдинг отбасыларында дүниеге келген. Жалпы отбасы құрамында төрт бала болған (Элии екінші бала). Эллидің анасы және әкесі дәулетті отбасылар қатарынан емес еді. Сонымен қатар Эллидің 5 жас кезінде оның ата - аналары ажырасып, Элли өгей әке тәрбиесінде өседі. 9 жас кезінен ол кларнетте ойнауды игерсе, 14 жасында гитараны бағындыруға тырысады. 15 жасында өзінің алғашқы әуендерін жаза бастайды. Алғашқы білімді Элли Кингтондағы Леди Хокинс мектебінде және Hereford Sixth Form College бойында алады. Мектепті бітіргеннен кейін Элли Кент университетінде білім алып, өзінің талантын шыңдай түседі. Жеке өмірі 2010 жылы Голдинг BBC Radio 1 диджейі Грег Джеймспен бірге болған. 2012 жылы болса, Элли әйгілі бростеп - әнші Скриллекспен бірге кездесіп жүрген. Бірақ, екі жұп тез арада айырылысқан. Шығармашылығы Студиялық альбомдар * 2010: Lights / Bright Lights * 2012: «Halcyon» * 2013: Halcyon Days EP * 2009: An Introduction to Ellie Goulding * 2010: iTunes Festival: London 2010 * 2010: Run Into the Light * 2011: Ellie Goulding: Live at Amoeba San Francisco * 2012: iTunes Festival: London 2012 * 2013: iTunes Festival: London 2013 * 2013: iTunes Session Концерттік турлар * The Lights Tour (2010—2011) * The Halcyon Days Tour (2012—2014)
Қаракөз Құнанбаева

Қаракөз Тұрғарақызы Құнанбаева - Оңтүстік Қазақстан облысының Қазығұрт ауданының құрметті азаматы, Қазақ Республикасы Жоғарғы кеңесіне депутаты, «Ардақты ана» марапатының иегері. Өмірбаяны Қаракөз Тұрғарақызы Құнанбаева Оңтүстік Қазақстан облысының Қазығұрт ауданының Талдыбұлақ ауылында 1938 жылы өмірге келген. Балалық шағы Екінші дүниежүзілік соғыс жылдарымен тұспа-тұс келді. Ұлы жеңістен кейінгі ауыртпалығы мол кезеңнің киер киімге, ішер асқа тапшылық зардабын көріп өсті. Сондықтан да еңбекке ерте араласып, әлжуаз шаруашылықтың қара шаруасының қандайынан болсын бас тартқан жоқ. Өмірдің ащы-тұщысын бірдей татқан Қ. Құнанбаева өз қарауына жеке отар қабылдап, осы салада ұзақ жылдар бойы жемісті еңбек етті. Еңбегі бағаланып, Қазақ Республикасы Жоғарғы кеңесіне депутат болып сайланды. Өндірісте осындай озат болғанда ол отбасында да ерекше сыйлы. Қаракөз Тұрғарақызы - он бала өсіріп, жапырағы жайылып отырған Ардақты ана. Жерлестері де оны айрықша құрмет тұтады, соның белгісі ретінде оған Қазығұрт ауданының құрметті азаматы атағы берілді. Дереккөздер
Ақшығанақ (мекенжұрт)

Ақшығанақ Мекенжұрты - 8-11 ғғ. археологиялық ескерткіш. Орналасуы Оңтүстік Қазақстан облысы Шардара ауданының Аққұм ауылының солтүстік жағына қарай 6 км қашықтықтықта, Ақшығанақ көлінен оңтүстікке қарай 2 км жерде жерде орналасқан. Географиялық координаттары . Ескерткіш Шардара ауданының территориясында орналасқан, алайда бұрынғы зерттеушілер оны Отырар ауданына жатқызып келген. Ақшығанақ Мекенжұрты ескерткішін Көксарай археологиялық экспедициясы (К. М. Байпақов, С. З. Ахмет) зерттеген. Сипаттамасы Ескерткіш сопақша келген, диаметрі 47 м, биіктігі 1,5-2 м; төбемен биіктігі 0,7 м; қабырғамен қаршалған алаңнан тұрады. Алаң тікбұрышты, солтүстік-шығыс бұрышы дөңгеленіп келген. Қақпасы оңтүстік қабырға ортасында. Солтүстік қабырға жанында диеметрі 10 м, тереңдігі 2 м келетін дөңгеленген сай түрінде су қоймасының қалдығы сақталған. Ол қабырға сыртындағы арықпен жалғасқан.
Лукаш Пищек

Лукаш Пищек (; 3 маусым 1985, Чеховице-Дзедзице) — польшалық футболшы, жартылай қорғаушы. Мансабы Клубтық мансабы 2001 жылы "Гварек Забже" клубына қосылып, 2003 поляк жастар чемпионатын жеңіп алды. 2004 жылы "Герта" футбол клубына қосылып, лезде Лукашты "Заглембеге" жалға берді. "Заглембемен" 2006-07 маусымында лига чемпионатын жеңіп алды. Бундеслигадағы алғашқы голын "Ганновер" қақпасына салды. 19 мамыр 2010 жылы Дортмундтық "Боруссия" 3-жылдық келісім шартқа қол қойды. Құрама командасындағы мансабы Алғаш рет 2007 жылы Пищек Эстонияға қарсы ойында алаңға шықты. "Еуро 2008"-ге мәлімдеме алып, Германияға қарсы 1 ойын ойнады. Жарақат алған Лукаш осымен "Еуро 2008"-де қатысуын тоқтатты. Жеке өмірі Лукаш Чеховице-Дзедзицеде туған. Оның әкесі, сол қаладағы футбол клубының бапкері. Жетістіктері Командалық "Боруссия Дортмунд": * Германия чемпионы: 2011, 2012 * Германия кубогының иегері: 2012, 2017 * Германия суперкубогы: 2013, 2014, 2019 Дереккөздер
Adobe Acrobat

Adobe Acrobat — 1993 жылдан бастап Adobe Systems компаниясы шығаратын, Portable Document Format форматындағы файлдарды (PDF) басып шығаруға және өзгертуге арналған бағдарламалар мен веб қызметтер желісі. Бағдарламалар құрамына Reader (бұрынғы Acrobat Reader), Acrobat (бұрынғы Acrobat Exchange) және Acrobat.com кіреді. Тегін таратылатын Reader бірнеше компьютерлік және мобильді платформада қол жетімді. Ол PDF форматындағы файлдарды ашуға, басып шығаруға және оларға түсінік беруге мүмкіндік береді. Коммерциялық негізде таратылатын Acrobat бағдарламасы тек Windows және OS X платформаларында ғана қол жетімді. Reader-мен салыстырғанда ол тағы PDF файлдарды жасауға, өзгертуге, конвертациялауға, сандық қол қоюға, кодтауға (шифрлау), экспорттауға және жариялауға мүмкіндік береді. Acrobat.com контентті басқаратын түрлі қызмтеттерді көрсету және файлдардың хостингі қызметін көрсету арқылы бағдарламалар пакетін толықтырады. Дереккөздер
Юто Нагатомо

Юто Нагатомо (жапонша 長友 佑都 Нагатомо Ю:то, 1986 жылы 12 қыркүйекте Сайдзё қаласында Жапонияда туылды) — жапон футболшысы, «Галатасарай» футбол клубы мен Жапония ұлттық құрамасының қорғаушысы. 2011 жылғы Азия Кубогінің жеңіпазы. Нагатомо әлемдегі ең зиялы футболшылардың бірі. Ол Мэйдзи Университетің бітіріп, экономиканың ғылыми дәрежесін алып, Жапонияда екі кітап жазды. Мансабы Ең алғаш профессионалдық футболды Нагатомо «Токио» клубында бастады, ол жақта 3,5 жылдай өнер көрсетті. «Токио» үшін Нагатомо 2010 жылдың маусымына дейін ойнап, клуб үшін Джей-лигасында 72 матч өткізді. 2010 жылы шілде айында «Чезен» клубына бір маусымға жалға берілді. 2011 жылы 28 қаңтарда «Чезен» ойыншыны толықтай 1.7 млн.евроға сатып алды. 2011 жылы 31 қаңтарда Нагатомо миландық «Интернационале» клубына жалға берілді. Миландық клубта 55 нөмерді алды. 6 ақпанда «Интернационале» үшін алғашқы матчын, 24 турда «Рома» клубына қарсы 75 минутта Уэсли Снейдерді ауыстырып,алаңға кірді . 6 наурызда 28 турда клуб үшін «Дженоа» клубының қақпасына алғашқы голын соқты, осы матчта 13 минут қалғанда алаңға кірген еді. Ұлттық құрама үшін Юто Нагатомо 2008 жылы 24 мамырда алғашқы ойының Кот-д'Ивуар құрамасына қарсы шықты. Қазіргі сәтте Нагатомо ұлттық құрамасы үшін 30 матч ойнап, 3 рет голмен ерекшеленді. Нагатомо 2010 жылы өткен әлем чемпионатына қатысты. Жетістіктері Командалық *Италия Кубогінің иегері: 2011 *Азия Кубогінің иегері: 2011 Сілтемелер * [http://www.fifa.com/worldcup/players/player=291372/index.html fifa.com сайтында профилі ] * [http://soccernet.espn.go.com/player/_/id/119082/yuto-nagatomo?cc=5739 espn.comсайтында профилі ] * [http://guardian.touch-line.com/?CTID63&CPID147&TEID3538&PLID205156&pStr=Player guardian.comсайтында статистикасы]